Source: http://docplayer.fi/18872039-Sisallysluettelo-1-johdanto-2-2-yhteenveto-lausunnoista-2.html
Timestamp: 2018-09-25 13:42:07+00:00
Document Index: 14571773

Matched Legal Cases: ['kko ', 'kko ', 'kko ', 'tuomioistuin ', 'kko ', 'kko ', 'kko ']

SISÄLLYSLUETTELO. 1 Johdanto Yhteenveto lausunnoista PDF
SISÄLLYSLUETTELO. 1 Johdanto Yhteenveto lausunnoista...2
Download "SISÄLLYSLUETTELO. 1 Johdanto...2. 2 Yhteenveto lausunnoista...2"
1 SISÄLLYSLUETTELO 1 Johdanto Yhteenveto lausunnoista Kannanotot asiakohdittain Laki edunvalvontavaltuutuksesta Sääntelyn tarpeellisuus ja tarkoituksenmukaisuus Edunvalvontavaltuutuksen sisältö Valtakirjan tekeminen ja edunvalvontavaltuutuksen antaminen Edunvalvontavaltuutuksen voimaantulo Edunvalvontavaltuutuksen lakkaaminen ja peruuttaminen Valtuuttajan ja valtuutetun asema Valtuutetun toiminnan valvonta ja oikeustoimien luvanvaraisuus Edunvalvontavaltuutuksen rekisteröinti Edunvalvontavaltuutus ja oikeustoimilaissa tarkoitettu valtuutus Muita huomautuksia Holhoustoimilain tarkistaminen Yleistä Holhousviranomaisen toimivallan laajentaminen Oikaisun hakeminen eräisiin holhousviranomaisen päätöksiin Esteellisyysperusteiden täsmentäminen Lupasäännösten tarkistaminen Päämiehen kuuleminen edunvalvonta-asiassa Muut muutosehdotukset Huomautukset muista kuin mietinnössä tarkastelluista kysymyksistä Työryhmän harkitsemia kysymyksiä, joiden osalta ei ole ehdotettu muutoksia Omaisuuden luovuttaminen päämiehen kuoltua Tiedonsaantioikeus holhousasioiden rekisteristä Holhousviranomaisen tarkastustoimenpiteen valituskelpoisuus...28 Liite...29
2 2 1 JOHDANTO Holhouslainsäädännön tarkistamistyöryhmän mietintö (oikeusministeriön työryhmämietintöjä 2004:13) valmistui 15 päivänä lokakuuta Mietinnössä ehdotetaan säädettäväksi laki edunvalvontavaltuutuksesta. Edunvalvo n- tavaltuutus olisi uusi oikeudellinen instituutio, jonka avulla henkilö voisi järjestää asioidensa hoidon sen varalta, että hän myöhemmin tulee sairauden, henkisen toiminnan häiriintymisen tai muun vastaavan syyn vuoksi kykenemättömäksi huole h- timaan asioistaan. Valtuuttaja määrittelisi itse ne asiat, jotka edunvalvontavaltuutus kattaa. Valtuutettu voitaisiin oikeuttaa edustamaan valtuuttajaa sekä tämän taloudellisissa että tämän henkilöä koskevissa asioissa. Valtakirja edunvalvontavaltuutusta varten olisi ehdotuksen mukaan tehtävä kirjallisesti kahden esteettömän todistajan ollessa samanaikaisesti läsnä. Kun valtuuttaja on tullut pääasiallisesti kykenemättömäksi huolehtimaan valtuutuksen käsittämistä asioista, holhousviranomainen voisi valtuutetun hakemuksesta vahvistaa valtuutuksen, jolloin se tulisi voimaan. Holhousviranomaisen olisi valvottava valtuutetun toimintaa. Lisäksi mietinnössä ehdotetaan muutoksia holhoustoimesta annettuun lakiin (442/1999, jäljempänä holhoustoimilaki). Holhousviranomaisen toimivaltaa tehdä edunvalvojan tehtävää koskevia päätöksiä laajennettaisiin. Muutoksenhaku holhousviranomaisen päätöksiin edunvalvojan määräämistä koskevissa asioissa uudistettaisiin. Edunvalvojan esteellisyyttä koskevia säännöksiä täsmennettäisiin. Lisäksi lakiin ehdotetaan eräitä muita vähäisiä tarkistuksia. Oikeusministeriö pyysi mietinnöstä lausuntoa 57 viranomaiselta ja yhteisöltä. La u- suntoja saatiin 49. Tiivistelmän liitteessä on lueteltu viranomaiset ja yhteisöt, joilta lausuntoa pyydettiin ja jotka sen antoivat. 2 YHTEENVETO LAUSUNNOISTA Valtaosa lausunnonantajista pitää ehdotettua edunvalvontavaltuutusta koskevaa sääntelyä tarpeellisena ja perusteltuna. Useat lausunnonantajat kuitenkin epäilevät, ettei ehdotetun lain avulla kyettäisi tosiasiallisesti vähentämään edunvalvontojen määrää eikä holhousviranomaisten työtä, ja katsovat, että edunvalvonnalle tulisi pyrkiä kehittämään vieläkin kevyempiä vaihtoehtoja. Lakiehdotuksen sisällön suhteen esitetään huomautuksia erityisesti edunvalvontava l- tuutuksen vahvistamista sekä valtuutetun toiminnan valvontaa koskevista säännöksistä. Vahvistamismenettelyn osalta useat lausunnonantajat kiinnittävät huomiota holhousviranomaisen tutkimisvelvollisuuteen liittyviin ongelmakysymyksiin. Erityisen ongelmallisena pidetään tutkimisvelvollisuuden ulottamista valtuuttajan oikeustoimikelpoisuuteen valtakirjan tekohetkellä. Useat lausunnonantajat katsovat, että
3 3 holhousviranomaisen tulisi valvoa valtuutetun toimintaa kattavammin kuin mietinnössä on ehdotettu. Työryhmän ehdottamat muutokset holhoustoimilakiin saavat laajaa kannatusta. Ehdotusta holhousviranomaisen toimivallan laajentamisesta puolletaan yleisesti. Useat lausunnonantajat katsovat kuitenkin, että holhousviranomaisen toimivaltaa tehdä edunvalvojan tehtävää koskevia päätöksiä tulisi laajentaa enemmänkin kuin mietinnössä on ehdotettu. Myös muutoksenhakua holhousviranomaisen päätöksiin ja edunvalvojan esteellisyyttä koskevien säännösten muuttamista ehdotetulla tavalla on pääsääntöisesti puollettu. 3 KANNANOTOT ASIAKOHDITTAIN 3.1 Laki edunvalvontavaltuutuksesta Sääntelyn tarpeellisuus ja tarkoituksenmukaisuus Valtaosa lausunnonantajista pitää ehdotettua edunvalvontavaltuutusta koskevaa sääntelyä tarpeellisena ja perusteltuna. Monet lausunnonantajat korostavat erityisesti sitä, että mahdollisuus edunvalvontavaltuutuksen antamiseen edistäisi henkilöiden itsemääräämisoikeuden toteutumista. Useiden lausunnonantajien käsityksen mukaan mahdollisuus edunvalvontavaltuutuksen antamiseen voisi myös hillitä väestön ikääntymisestä johtuvaa edunvalvontojen määrän kasvua. (Sisäasiainministeriö, sosiaali- ja terveysministeriö, Jyväskylän, Oulun, Tampereen ja Vantaan käräjäoikeudet, Ålands tingsrätt, Hämeenlinnan, Rovaniemen ja Turun hallinto-oikeudet, Kansaneläkelaitos, Joensuun, Jämsän, Kotkan, Oulun, Pielisen-Karjalan, Turun ja Vaasan maistraatit, Espoon kaupungin edunvalvontatoimisto, Porin kaupungin yleinen edunvalvontatoimisto, Turun yliopiston oikeustieteellinen tiedekunta, Alzheimerkeskusliitto ry, Kirkkohallitus, Käräjäoikeustuomarit ry, Omaishoitajat ja Läheiset Liitto ry, Suomen Asianajajaliitto, Suomen Dementiahoitoyhdistys, Vanhus- ja lähimmäispalvelun liitto ry sekä Vanhustyön keskusliitto) Useat muut lausunnonantajat suhtautuvat myös lakiehdotukseen periaatteessa myö n- teisesti, mutta epäilevät, ettei ehdotetun lain avulla kyettäisi tosiasiallisesti vähentämään edunvalvontojen määrää eikä holhousviranomaisten työtä. Lausunnoissa korostetaan, että jos laki säädetään, sen toteuttamiseen tarvittavat voimavarat on turvattava. (Itä-Suomen lääninhallitus, Helsingin, Hämeenlinnan, Kemin, Kokkolan, Lapin, Porin ja Porvoon maistraatit, Kaupan Keskusliitto, Suomen Henkikirjoittajayhdistys ry sekä Suomen Kuntaliitto) Suomen Pankkiyhdistys kannattaa mietinnön perusajatusta, jonka mukaan henkilö voisi itse varautua mahdolliseen toimintakykynsä heikkenemiseen antamalla valtakirjan valitsemalleen henkilölle. Yhdistys kuitenkin pitää edunvalvontavaltuutusta melko raskaana menettelynä taloudellisesti vähämerkityksellisten asioiden hoitamiseen. Yhdistys esittää, että edunvalvo ntavaltuutus ei saisi entisestään nostaa tosiasiallista kynnystä hakea edunvalvojan määräämistä silloin, kun siihen on tarvetta. Eräät lausunnonantajat viittaavat Ruotsissa valmisteltavaan asioiden hoitamista ns. sijaisen (ställföreträdare) avulla koskevaan sääntelyyn ja katsovat, että tämäntapaisen järjestelmän luominen myös Suomeen olisi edunvalvontavaltuutusta tarkoituk-
4 4 senmukaisempi tapa pyrkiä vähentämään edunvalvontojen määrää. (Kemin, Lapin, Porvoon ja Turun maistraatit, Alzheimer-keskusliitto ry ja Suomen Pankkiyhdistys) Porvoon maistraatti huomauttaa, että holhoustoimilakiin olisi mahdollista ottaa säännökset järjestelystä, jonka avulla henkilö voisi kirjauttaa vastaisen varalle la u- suman siitä, kenet hän haluaa edunvalvojakseen, jos hän tulee kykenemättömäksi hoitamaan asioitaan. Tällöin erillistä edunvalvontavaltuutusinstituutiota ei välttämättä tarvittaisi. Raaseporin käräjäoikeus ja Espoon maistraatti eivät pidä ehdotettua lakia erityisen tarpeellisena Edunvalvontavaltuutuksen sisältö Työryhmän ehdotus Valtuuttaja määrittelisi itse ne asiat, jotka valtuutus kattaa. Valtuutus voisi olla luonteeltaan yleinen tai valtuuttaja voisi valtakirjassa yksilöidä ne oikeustoimet, joihin valtuutetulla on kelpoisuus. Valtuutetulle ei kuitenkaan voitaisi antaa kelpoisuutta edustaa päämiestään asioissa, jotka korostetusti koskevat päämiehen henkilöä. Jos edunvalvontavaltuutus koskee muita päämiehen henkilöön liittyviä asioita, valtuutettu voisi sen nojalla edustaa päämiestään ainoastaan, jos viimeksi mainittu ei sinä ajankohtana, jolloin päätös on tehtävä, kykene ymmärtämään päätettävän asian merkitystä. Sosiaali- ja terveysministeriö esittää, että henkilöä koskevien asioiden hoitamista varten annettua edunvalvontava ltuutusta ja siihen liittyviä tulkintoja olisi tarpeen käsitellä laajemmin hallituksen esitystä valmisteltaessa. Mietinnön perusteella jää tulkinnanvaraiseksi muun muassa kysymys siitä, voiko valtuutettu antaa suostumuksen päämiehen toimittamiseksi hoitoon esimerkiksi vanhainkotiin tai muuhun sosiaalitai terveydenhuollon toimintayksikköön. Samaan ongelmakenttään kiinnittää huomiota myös Suomen Kuntaliitto. Se toteaa muun muassa, että psykiatrista sairaalahoitoa ei tulisi asettaa eri asemaan kuin muuta hoitoa, kuten mietinnön perusteluissa on tehty. Lisäksi ainakin lain esitöissä olisi hyvä mainita salassa pidettävien tietojen luovuttamista ja henkilötietojen käsittelemistä koskevien suostumusten antaminen osana niitä henkilöä koskevia asioita, joihin valtuutetun edustusvalta voidaan ulottaa. Turun yliopiston oikeustieteellinen tiedekunta esittää, että olisi syytä harkita, tulisiko lakiehdotuksessa korostuneemmin tuoda esiin se, että valtuutus voi käsittää kaksi kokonaan toisistaan poikkeavaa osa-aluetta: taloudelliset asiat ja henkilöä koskevat asiat. Alzheimer-keskusliitto ry kiinnittää huomiota kysymykseen, mikä olisi edunvalvontavaltuutuksen suhde potilaan asemasta ja oikeuksista annetun lain (785/1992) mu-
5 5 kaiseen hoitotahtoon. Sen mielestä tätä tulisi tarkastella yksityiskohtaisemmin hallituksen esityksessä. Oulun käräjäoikeus ehdottaa lakiehdotuksen 2 :n 1 momentin sanamuodon täsmentämistä siten, että valtuutettu voitaisiin oikeuttaa edustamaan valtuuttajaa sellaisissa tämän henkilöä koskevissa asioissa, joiden merkitystä valtuuttaja ei myöhemmin kykene ymmärtämään. Vantaan käräjäoikeus kiinnittää huomiota siihen, että lakiehdotuksen 2 :ssä käytetty ilmaisu, jonka mukaan valtuutettu voidaan oikeuttaa edustamaan valtuuttajaa tämän omaisuutta koskevissa ja muissa taloudellisissa asioissa, poikkeaa holhoustoimilain 29 :stä, jonka mukaan edunvalvojan edustusvalta voi koskea päämiehen omaisuutta ja taloudellisia asioita koskevia oikeustoimia. Tietosuojavaltuutettu katsoo, että lakiehdotuksen yhteydessä on syytä arvioida, onko valtuutetulla oikeus valtuuttajan puolesta tarkastaa tätä koskevat henkilörekisteriin talletetut tiedot. Kemin maistraatti asettaa kyseenalaiseksi, onko edunvalvontavaltuutuksen osalta tarpeen soveltaa poikkeuksettomasti periaatetta, jonka mukaan henkilöä koskevissa asioissa edustusvallan olemassa oloa arvioitaessa olisi ratkaisevaa se, kykeneekö valtuuttaja ymmärtämään asian merkityksen sillä hetkellä, jolloin valtuutusta olisi käytettävä. Lapin maistraatti toteaa, että mietinnöstä ei löydy kannanottoa siihen, olisiko mahdollista tehdä sellainen edunvalvontavaltuutus, joka olisi siirrettävä tai jossa valtuutetuksi määrätään oikeushenkilö. Maistraatti katsoo, että laissa tulisi olla selvemmät säännökset siitä, minkälaisiin tilannemuutoksiin valtuutuksella on mahdollisuus varautua. Omaishoitajat ja Läheiset Liitto ry pitää samoin tärkeänä, että edunvalvontavaltuutus voisi sisältää myös varajärjestelmän tilanteissa, joissa valtuutettu ei enää ole itsekään toimintakykyinen. Valtuutusta tehtäessä tulisi voida asettaa esimerkiksi ensisijainen ja toissijainen valtuutettu tällaisia tilanteita varten. Vaasan maistraatti katsoo, että edunvalvontavaltuutus tulisi voida antaa yksityishenkilön lisäksi esimerkiksi julkiselle oikeusavustajalle. Rovaniemen kaupungin yleinen edunvalvoja kiinnittää huomiota ongelmiin, joita voi syntyä, jos valtuutus on rajoitettu koskemaan päämiehen asioiden hoitoa kovin kapea-alaisesti.
6 Valtakirjan tekeminen ja edunvalvontavaltuutuksen antaminen Työryhmän ehdotus Valtakirja olisi tehtävä kirjallisesti kahden esteettömän todistajan ollessa samanaikaisesti läsnä. Todistajien olisi tehtävä valtakirjaan merkintä va l- tuuttajan kyvystä ymmärtää valtakirjan merkitys ja muistakin seikoista, joiden he katsovat vaikuttavan valtakirjan pätevyyteen. Ehdotetut valtakirjan tekemistä koskevat säännökset vastaavat asiallisesti testamentin muotovaatimuksia. Lisäksi lakiin otettaisiin säännös siitä, mitkä seikat valtakirjasta on vähintään käytävä ilmi. Edunvalvontavaltuutus annettaisiin luovuttamalla valtakirja valtuutetun ha l- tuun tai muutoin ilmoittamalla siitä valtuutetulle. Useat lausunnonantajat pitävät valtakirjan muotoa koskevia säännöksiä tarpeellisina ja perusteltuina. (Joensuun, Jämsän ja Lapin maistraatit, Käräjäoikeustuomarit ry sekä Suomen Asianajajaliitto) Useat lausunnonantajat katsovat, että valtakirjan laatimista varten tulisi lakiin otettavan valtuuden nojalla vahvistaa lomake tai muu malli. Vahvistetun lomakkeen käyttämisen ei kuitenkaan tarvitsisi olla valtuutuksen pätevyyden edellytys. (Tampereen käräjäoikeus, Hämeenlinnan, Kotkan ja Vaasan maistraatit, Suomen Henkikirjoittajayhdistys ry, Suomen Pankkiyhdistys sekä Vanhustyön keskusliitto) Joukko lausunnonantajia katsoo, että valtakirja tulisi voida tehdä viranomaisen, esimerkiksi julkisen notaarin edessä. Lausunnoissa katsotaan, että tämä muun muassa vähentäisi valtuuttajaan kohdistuvan taivuttelun riskiä, edistäisi valtakirjan antamista ja sisältöä koskevaa harkintaa sekä vähentäisi valtakirjan tekemishetken olosuhteisiin liittyviä epäselvyyksiä ja niistä johtuvia riitoja. (Tampereen käräjäoikeus, Porvoon maistraatti, Suomen Dementiahoitoyhdistys ja Suomen Pankkiyhdistys) Joukko lausunnonantajia katsoo, että valtakirja tulisi viranomaisen toimesta rekisteröidä jo sen laatimis- tai antamisvaiheessa. Näin muun muassa varmistettaisiin se, että valtuuttajalle ei erehdyksessä määrätä edunvalvojaa, kun valtuutuksen olemassaolosta ei tiedetä. (Ålands tingsrätt, Vaasan maistraatti, Alzheimer-keskusliitto ry, Käräjäoikeustuomarit ry sekä Vanhus- ja lähimmäispalvelun liitto ry) Rovaniemen kaupungin yleinen edunvalvoja ja Alzheimer-keskusliitto ry esittävät, että laissa tai esitöissä voisi olla ohjeellinen maininta siitä, että valtakirjaan on liitettävä lääkärinlausunto valtuuttajan terveydentilasta. Oulun käräjäoikeus toteaa, että tiukkoihin muotosäännöksiin liittyy se epäkohta, että tietyissä tilanteissa valtuutus voitaisiin vasta vuosien kuluttua todeta oikeudellisesti vaikutuksettomaksi muotovirheen perusteella. Käräjäoikeus ehdottaa, että valtakir-
7 7 jan muotoa koskevassa pykälässä todettaisiin nimenomaisesti todistajien esteettömyyttä koskeva vaatimus. Lisäksi muotoon tulisi kuulua päiväyksen ilmeneminen myös itse valtakir jasta eikä vain todistajanlausumasta. Käräjäoikeus esittää harkittavaksi, tulisiko erilliselle asiakirjalle laaditun todistuslausuman olla yhtä todistusvoimainen kuin valtakirjaan kirjatun todistuslausuman. Ålands tingsrätt kiinnittää huomiota siihen, että valtakirjan muotoa koskevasta lakiehdotuksen 4 :stä ei ilmene, että kysymys on niin sanotusta varsinaisesta muotosäännöksestä. Se toteaa myös, että olisi selkeämpää, jos edunvalvontavaltuutuksen antamista koskevassa 7 :ssä mainittaisiin yksinomaisena valtuutuksen antamistapana valtakirjan luovuttaminen valtuutetun haltuun. Jämsän maistraatti kiinnittää huomiota siihen, että valtakirjasta tulisi henkilön yksilöimiseksi ilmetä valtuuttajan syntymäaika. Tämän ei kuitenkaan tulisi olla ehdoton muotovaatimus. Maistraatti katsoo, että edunvalvontavaltuutuksessa on ehdottomasti oltava todistuslausuma. Kemin maistraatti pitää valtakirjan todistajien esteellisyyden osalta ehdotettua sääntelyä tarpeettoman tiukkana. Vaasan maistraatti huomauttaa, että valtakirjan todistajien saattaa olla vaikea luotettavasti lausua valtuuttajan kyvystä ymmärtää valtakirjan merkitys, jos valtakirjan sisältöä ei näytetä heille Edunvalvontavaltuutuksen voimaantulo Työryhmän ehdotus Edunvalvontavaltuutus ei tulisi voimaan ennen kuin holhousviranomainen on vahvistanut sen. Ennen valtuutuksen vahvistamista holhousviranomainen tutkisi sen, että valtuuttaja on ollut kelpoinen tekemään valtakirjan, että va l- takirja on asianmukaisesti laadittu ja että valtuuttaja on laissa edellytetyin tavoin tullut pääasiallisesti kykenemättömäksi huolehtimaan valtuutuksen käsittämistä asioista. Valtuutusta ei saisi vahvistaa, jos on perusteltua syytä epäillä, että valtuutettu on kykenemätön tai sopimaton toimimaan valtuutettuna. Useat lausunnonantajat kannattavat sitä, että edunvalvontavaltuutuksen voimaantulo edellyttäisi holhousviranomaisen vahvistamista. (Kansaneläkelaitos, Joensuun maistraatti, Turun yliopiston oikeustieteellinen tiedekunta, Suomen Pankkiyhdistys, Vanhus- ja lähimmäispalvelun liitto ry ja Vanhustyön keskusliitto) Joukko lausunnonantajia katsoo, että edunvalvontavaltuutuksen vahvistamista koskeva asia tulisi saattaa ehdotettua tehokkaammin valtuuttajan läheisten tietoon. Lau-
8 8 sunnoissa esitetään erilaisia ehdotuksia säännöksiksi, joilla tämä voitaisiin turvata. (Tampereen käräjäoikeus, Rovaniemen kaupungin yleinen edunvalvoja, Alzheimerkeskusliitto ry ja Käräjäoikeustuomarit ry) Useat lausunnonantajat esittävät huomautuksia edunvalvontavaltuutuksen vahvistamiseen liittyvästä holhousviranomaisen tutkimisvelvollisuudesta. Erityisesti pidetään ongelmallisena sen tutkimista holhousviranomaisessa, onko valtuuttaja ollut valtakirjan tehdessään oikeustoimikelpoinen. (Raaseporin ja Tampereen käräjäoikeudet, Espoon, Hämeenlinnan ja Porin maistraatit sekä Suomen Henkikirjoittajayhdistys ry) Ratkaisuksi ehdotetaan muun muassa sitä, että holhousviranomaisen tulisi vahvistusmenettelyssä tutkia vain se, että valtakirja on muodollisesti oikein tehty ja että valtuuttaja on tullut kykenemättömäksi hoitamaan valtuutuksen piiriin kuuluvia asioita. Kysymys valtuuttajan oikeustoimikelpoisuudesta valtakirjan tekemisen hetkellä olisi sitä vastoin tarvittaessa saatettava kanteella yleisen tuomioistuimen tutkittavaksi. Muita huomautuksia holhousviranomaisen tutkimisvelvollisuudesta edunvalvontavaltuutusta vahvistettaessa: Vantaan käräjäoikeus katsoo, että holhousviranomaiselta voidaan edellyttää, että se valtuutusta vahvistaessaan säännönmukaisesti selvittää valtuutetun kyvyn ja sopivuuden tehtäväänsä. Holhousviranomaisen tulisi voida turvautua muun muassa rikosrekisteritietoihin. Holhousviranomaisen tulisi myös lähtökohtaisesti kuulla valtuutettua henkilökohtaisesti. Myös Porin maistraatti katsoo, että hyväksikäyttötilanteiden välttämiseksi maistraatin tulisi valtuutuksen vahvistamisvaiheessa ainakin jossakin määrin tutkia valtuutetun kykyä ja sopivuutta tehtävään. Espoon maistraatin mukaan jää epäselväksi, onko maistraatilla harkintavaltaa edunvalvontavaltuutuksen vahvistamisessa esimerkiksi tilanteessa, jossa valtakirja sisältää selkeästi kohtuuttomia ehtoja valtuutetun palkkion osalta. Hämeenlinnan maistraatti katsoo, että valtuutuksen vahvistamisvaiheessa maistraatilla tulisi olla selkeästi määritellyt selvittämisvelvoitteet sekä kohtuulliset työvälineet näin määritellyn selvittämistyön tekemiseen. Käytännössä ongelmaksi tulisi muodostumaan muun muassa valtakirjan todistajien kelpoisuuden tutkiminen. Lisäksi maistraatti katsoo, että valtuuttajan kuulemisvelvoitteen sisältö jää ehdotuksessa epäselväksi. Joensuun maistraatti toteaa, että holhousviranomaisen rooli ei voine ulottua lainkaan valtakirjan sisällölliseen tulkintaan. Tästä voi käytännössä kuitenkin aiheutua pulmia. Maistraatti kiinnittää lisäksi huomiota kysymykseen, olisiko valtakirjassa määrätyn sijaisenkin sopivuutta selvitettävä ja missä vaiheessa. Pielisen-Karjalan maistraatti esittää, että maistraatilla tulisi olla oikeus ja/tai velvollisuus siirtää esimerkiksi sisällöllisesti epäselvät valtuutukset ennen va h- vistamista käräjäoikeudelle, joka ottaisi kantaa valtuutuksen hyväksyttävyyteen. Vaihtoehtoisesti maistraatti voisi tehdä käräjäoikeudelle hakemuksen, jossa sopivilta osin pyydettäisiin käräjäoikeutta ottamaan kantaa valtuutuksen tai sen tiettyjen ehtojen hyväksyttävyyteen tai tulkitsemaan valtuutuksen ehtoja.
9 9 Porvoon maistraatti katsoo, että lakiin tulisi ottaa säännös siitä, miten menetellään, jos valtuutetulle valtakirjassa annettu tehtävä tai valtakirjan sisältö muuten on epäselvä tai tulkinnanvarainen. Sen seikan, ettei lakiehdotuksen 24 :ssä oleva luettelo selvittämiskeinoista ole tyhjentävä, tulisi ilmetä itse lakitekstistä. Suomen Henkikirjoittajayhdistys ry toteaa, että käytännössä ongelmaksi tulee muodostumaan muun muassa valtakirjan todistajien kelpoisuuden tutkiminen. Käytännössä kelpoisuus voitaisiin todeta vain siten, että todistajat vakuuttavat olevansa lain 6 :n mukaan kelpoisia todistamaan. Yhdistys esittää myös, että vahvistusmenettelyyn liittyviä kuulemista koskevia säännöksiä ja perusteluja tulee vielä selkeyttää. Oulun käräjäoikeus ja Espoon maistraatti esittävät, että jatkovalmistelussa tulisi ottaa kantaa siihen, voidaanko valtuutus vahvistaa tulemaan voimaan vain osaksi. Jämsän maistraatti katsoo, että ensisijaisena selvityksenä valtuuttajan toimintakyvyttömyydestä tulisi esittää lääkärinlausunto. Maistraatti toteaa valtuutetun ennakollista toimivaltaa koskevan säännöksen osalta, että kiireelliset toimet pitäisi arvioida objektiivisesti. Kokkolan maistraatti katsoo, että edunvalvontavaltuutuksen vahvistamisen edellytykseksi tulisi säätää muun ohella se, että järjestely on tarpeen sellaisten asioiden hoitamiseksi, jotka vaativat hoitoa eli eivät muutoin hoituisi. Oulun maistraatti katsoo, että muutoksenhaku valtuutuksen vahvistamista koskevasta päätöksestä voisi olla yhtenäinen holhoustoimilakiin ehdotetun muutoksenhakusääntelyn kanssa. Käytännössä voi tulla tilanne, jossa maistraatti ei voi vahvistaa valtuutusta, mutta havaitsee, että valtuuttaja on edunvalvojan tarpeessa. Tällöin lakiehdotuksen säännökset johtaisivat siihen, että valtuutettu voisi tehdä valituksen hallinto-oikeudelle ja maistraatti hakemuksen edunvalvojan määräämisestä käräjäoikeudelle. Jos oikaisua valtuutuksen vahvistamista koskevaan päätökseen haettaisiin käräjäoikeudelta, asia voitaisiin käsitellä siellä yhtenä kokonaisuutena. Suomen Pankkiyhdistys toteaa, että edunvalvontavaltuutusta vahvistettaessa holhousviranomaisen tietoon tulisi yleensä valtuuttajan terveydentilaa koskevia seikkoja, jotka mahdollistaisivat myös edunvalvojan määräämisen. Jos valtuutus on sisällöltään niin kapea-alainen, että henkilö on tosiasiassa edunvalvonnan tarpeessa, ho l- housviranomaisella tulisi olla velvollisuus ryhtyä tarvittaessa toimiin edunvalvojan määräämiseksi.
10 Edunvalvontavaltuutuksen lakkaaminen ja peruuttaminen Työryhmän ehdotus Valtuuttaja voisi peruuttaa edunvalvontavaltuutuksen, jos hän kykenee ymmärtämään asian merkityksen. Lupaus olla peruuttamatta edunvalvontava l- tuutusta ei olisi sitova. Jos edunvalvontavaltuutus on jo tullut voimaan, peruuttamisen voimaantulo edellyttäisi kuitenkin sitä, että holhousviranoma i- nen on vahvistanut peruuttamisen. Ennen vahvistamista tutkittaisiin se, että päämies kykenee ymmärtämään peruuttamisen merkityksen. Peruuttamisen ohella edunvalvontavaltuutus lakkaisi myös, kun valtuuttaja kuolee. Edunvalvojan määrääminen valtuuttajalle voi myös aiheuttaa sen, että valtuutus lakkaa tai rajoittuu. Valtuutetun toimivalta rajoittuisi olennaisesti myös, jos valtuuttaja asetetaan konkurssiin. Valtuutettu ei tässä tilanteessa olisi kelpoinen tekemään sellaisia oikeustoimia, joita valtuuttaja ei konkurssiin asettamisen vuoksi voi tehdä. edunvalvontavaltuutuksen peruuttamisen osalta Turun yliopiston oikeustieteellinen tiedekunta ja Kirkkohallitus puoltavat ehdotettuja valtuutuksen peruuttamista koskevia säännöksiä. Tampereen käräjäoikeus kiinnittää huomiota siihen, että lakiehdotuksen 11 :n 2 momentissa käytetään harhaanjohtavaa ilmaisua, jonka mukaan ennen valtuutuksen voimaantuloa voitaisiin ilmoittaa, ettei valtuutus enää ole voimassa. Hämeenlinnan hallinto-oikeus esittää harkittavaksi, olisiko edunvalvontavaltuutuksen peruuttamisen vahvistamista koskevassa asiassa annetun hallinto-oikeuden päätöksen täytäntöönpanokelpoisuudesta selkeyden vuoksi säädettävä erikseen. Rovaniemen hallinto-oikeus katsoo, että lakiehdotuksen 10 ja 26 :ssä käytetty ilmaisu kykenee ymmärtämään peruuttamisen merkityksen on harhaanjohtava. Hallinto-oikeus ehdottaa säännösten täsmentämistä tältä osin. Jämsän maistraatti katsoo, että edunvalvontavaltuutuksen peruuttamista koskevassa säännöksessä tulisi olla maininta siitä, että valtuuttajalla tai valtuutetulla on velvollisuus ilmoittaa maistraatille, että valtuutus on peruutettu. Mikkelin kaupungin yleinen edunvalvonta esittää, että valtuuttajan tulisi voida peruuttaa edunvalvontavaltuutus terveydentilansa kohentuessa. Tästä tulisi esittää selvitys holhousviranomaiselle. Suomen Asianajajaliitto toteaa valtuutuksen peruuttamista koskevan 10 :n osalta, että joissakin tapauksissa saattaa käydä niin, että valtuutettu ei ole halukas palauttamaan eikä hävittämään valtakirjaa. Olisi syytä pohtia, voisiko valtuuttaja ilmoittaa valtuutuksen peruuttamisesta holhousviranomaiselle, jolloin se voitaisiin merkitä tiedoksi maistraatissa sen varalta, että valtuutettu myöhemmin pyytää peruutetun
11 11 valtuutuksen vahvistamista. Myös Suomen Pankkiyhdistys ehdottaa tällaisen sääntelyn ottamista lakiin. Suomen Henkikirjoittajayhdistys ry toteaa, että valtuutuksen peruuttamisen osalta ehdotettu sääntely johtaisi siihen, että valtuutettu olisi valtuuttajan peruuttamistahdonilmaisusta huolimatta kelpoinen edustamaan valtuuttajaa, kunnes peruuttamisen vahvistamista koskeva päätös on tehty. Tämä asettaisi holhousviranomaiselle lisävaatimuksia käsittelyajan suhteen ja edellyttäisi näin ollen resursseja. muiden lakkaamisperusteiden osalta Oulun käräjäoikeus katsoo, että edunvalvontavaltuutuksen tulisi jäädä voimaan valtuuttajan kuollessa vastaavasti kuin varallisuusoikeudellisista oikeustoimista annetun lain (228/1929, jäljempänä oikeustoimilaki) mukaisen valtuutuksen. Vantaan käräjäoikeus toteaa, että edunvalvojan määrääminen vaikuttaisi suoraan valtuutuksen voimassaoloon ja valtuutetun toimivaltaan. Tämän vuoksi holhoustoimilakiin tulisi lisätä säännös, jonka mukaan valtuutettua on kuultava määrättäessä päämiehelle edunvalvoja, jos päämiehellä on voimassa oleva edunvalvontavaltuutus. Käräjäoikeus esittää lisäksi harkittavaksi, tulisiko lakiehdotusta täsmentää säännöksillä, joiden mukaan tiettyä tehtävää varten annettu edunvalvontavaltuutus lakkaa, kun tehtävä on suoritettu, ja edunvalvontavaltuutus lakkaa, kun valtuutettu julistetaan vajaavaltaiseksi. Jämsän maistraatti kiinnittää huomiota siihen, että lakiehdotuksessa ei säännellä tilannetta, jossa valtuutettu haluaa luopua tehtävästä. Myös Käräjäoikeustuomarit ry esittää harkittavaksi, että lakiin otettaisiin nimenomainen säännös siitä, miten va l- tuutus lakkaa, jos valtuutettu itse haluaa vapautua tehtävästä. Vaasan maistraatti esittää, että mietinnön mukaan ei ole riittäviä keinoja vapauttaa sopimattomaksi osoittautunutta valtuutettua nopeasti tehtävästään. Maistraatin mukaan voisi myös olla tarpeen säätää yläikäraja, jonka jälkeen valtuutettu olisi velvollinen jättämään tehtävän. Mikkelin kaupungin yleinen edunvalvoja esittää, että jos on syytä epäillä valtuutetun toimineen valtuuttajalle vahingollisesti, valtuutus olisi syytä lakkauttaa ja määrätä asioiden hoitajaksi edunvalvoja. Alzheimer-keskusliitto ry katsoo, että edunvalvontavaltuutuksen lakkaaminen valtuuttajan kuollessa on ongelmallista, jos valtuuttaja tahtoo antaa valtuutetulle varallisuusoikeudellisia määräyksiä hautajaisten järjestämisestä. Mahdollisuutta hautajaistoiveiden esittämiseen edunvalvontavaltuutuksessa tulisi vielä pohtia jatkova l- mistelussa. Vanhustyön keskusliitto pitää tärkeänä, että vanhus saa oikeutensa takaisin, jos hän toipuu ja kykenee jälleen itse hoitamaan asiansa.
12 Valtuuttajan ja valtuutetun asema Työryhmän ehdotus Lakiin otettaisiin säännökset valtuuttajan sidonnaisuudesta valtuutetun tekemään oikeustoimeen, kelpoisuuden tai toimivallan ylittämisen vaikutuksesta, valtuutetun yleisistä velvollisuuksista, valtuutetun esteellisyydestä, valtuutetun oikeudesta lahjoittaa valtuuttajan omaisuutta, valtakirjan muotoa koskevien maakaaren säännösten väistymisestä, valtuutetun sijaisesta, valtuutetun palkkiosta ja kulujen korvaamisesta sekä vahingonkorvausvelvollisuudesta. Joensuun ja Oulun maistraatit puoltavat lakiehdotuksen 16 :ää, jonka mukaan va l- tuutettu ei pääsääntöisesti saisi lahjoittaa valtuuttajan omaisuutta, mutta hän saisi antaa valtuuttajan puolesta lahjan, jonka antamisen perusteet on yksilöity valtakirjassa. Jämsän maistraatti puolestaan katsoo, että valtuutetun kelpoisuus antaa edes valtakirjassa määriteltyjä lahjoja voisi aiheuttaa ongelmatilanteita. Lahjoituksen antaminen ei saisi johtaa kohtuuttomaan lopputulokseen ottaen huomioon esimerkiksi va l- tuuttajan terveydentilasta johtuva varallisuuden muuttuminen. Kemin maistraatti katsoo, että lakiehdotuksen 16 :n 3 momentissa oleva säännös, jonka mukaan valtuutetun tulee huolehtia siitä, että valtuuttajan tahto antaa olosuhteisiin nähden tavanomainen ja taloudelliselta merkitykseltään vähäinen lahja voi toteutua, on edunvalvontavaltuutusta koskevassa laissa erikoinen. Maistraatin mukaan siitä voidaan tehdä sellainen johtopäätös, että valtuutus rajoittaisi valtuuttajan omaa toimikelpoisuutta. Esitetty säännös näyttäisi olevan ongelmallinen valtuuttajan itsemääräämisoikeuden kannalta. Vantaan käräjäoikeus pitää arveluttavana lakiehdotuksen 18 :ää, jonka mukaan valtuutettu olisi edunvalvontavaltuutuksen perusteella kelpoinen myymään tai muutoin luovuttamaan kiinteistön, hakemaan kiinnitystä taikka perustamaan panttioikeuden kiinteistöön, vaikka valtakirja ei täytäkään maakaaressa (540/1995) säädettyjä valtakirjan yksilöintiä koskevia vaatimuksia. Useat lausunnonantajat esittävät huomautuksia lakiehdotuksen 19 :stä, jonka mukaan tuomioistuin tai valtuutetun pyynnöstä holhousviranomainen voisi määrätä va l- tuutetulle sijaisen, jos valtuutettu on sairauden tai esteellisyyden vuoksi taikka muusta syystä tilapäisesti estynyt hoitamasta tehtäväänsä eikä valtakirjassa ole nimetty hänelle sijaista:
13 13 Oulun käräjäoikeus toteaa, että mietinnössä ei ole perusteltu sitä, miksi käräjäoikeudella tulee olla toimivalta määrätä valtuutetun sijainen. Toimivallasta seuraa, että muutoksenhaku edunvalvontavaltuutusasioissa on ehkä tarpeettoman monitahoinen. Myös Käräjäoikeustuomarit ry pitää riittävänä, että sijaisen määrää aina maistraatti ja enintään muutoksenhaku maistraatin päätöksestä osoit e- taan käräjäoikeudelle. Vantaan käräjäoikeus katsoo, että valtuutetulla ei ole oikeudellista intressiä saattaa hänen hakemuksensa mukaisesti ratkaistua sijaisen määräämistä koskevaa asiaa käräjäoikeuden tutkittavaksi. Joensuun maistraatti puoltaa sitä, että valtuutetun sijainen rinnastetaan lakiehdotuksessa edunvalvojaan eikä valtuutettuun. Kemin maistraatti toteaa, että lakiehdotuksen 19 :stä ei käy selvästi ilmi, lakkaako valtuutetun sijaisen tehtävä eturistiriitatilanteessa tehtävän tultua loppuun suoritetuksi, vaikka pykälän 3 momentissa tarkoitettua ilmoitusta ei tehdä ho l- housviranomaiselle. Asia tulisi jatkovalmistelussa selventää. Maistraatti kyseenalaistaa ehdotetun sääntelyn tarkoituksenmukaisuuden siltä osin kuin va l- tuutetun sijainen rinnastettaisiin edunvalvojaan. Maistraatin mielestä olisi riittävää, että valtuutetun sijaisen asema ja kelpoisuus vastaisi valtakirjassa määrättyä valtuutusta. Pielisen-Karjalan maistraatti ei pidä ehdotettua sääntelyä onnistuneena siltä osin kuin valtuutetun sijainen voitaisiin nimetä myös valtakirjassa. Sijaisen toimivallan tulisi aina edellyttää maistraatin tai käräjäoikeuden päätöstä. Useat lausunnonantajat esittävät huomautuksia lakiehdotuksen 20 :stä, jonka mukaan valtuutetulla olisi oikeus saada valtuuttajan varoista korvaus tarpeellisista kuluistaan sekä tehtävänsä laatuun ja laajuuteen nähden kohtuullinen palkkio, jollei palkkiosta ja kulujen korvaamisesta ole sovittu eikä valtuuttaja ole niistä määrännyt. Lausunnoissa pidetään epäselvänä muun muassa sitä, kuka tai mikä taho määrää palkkion, jos siitä ei ole sovittu, ja mikä on holhousviranomaisen rooli asiassa. (Raaseporin käräjäoikeus, Joensuun, Jämsän, Oulun ja Pielisen-Karjalan maistraatit sekä Espoon kaupungin edunvalvontatoimisto) Jyväskylän käräjäoikeus katsoo, että lakiin tulisi ottaa holhoustoimilain 14 :ää asiallisesti vastaava säännös, jonka mukaan edunvalvontavaltuutuksen vahvistaminen ei estä valtuuttajaa itse vallitsemasta omaisuuttaan tai tekemästä oikeustoimia. Lisäksi käräjäoikeus katsoo, että valtuutetun ei tulisi olla korvausvastuussa lievällä tuottamuksella aiheuttamastaan vahingosta. Ålands tingsrätt esittää ainakin hallituksen esityksen perusteluissa tarkasteltavaksi kysymystä siitä, voidaanko valtuuttajalle osoitettu haaste antaa aina tiedoksi valtuutetulle vai onko valtakirjan tällöin oltava yksilöity.
14 14 Mikkelin kaupungin yleinen edunvalvonta katsoo, että laissa tulisi ottaa huomioon tilanne, jossa valtuuttaja on antanut valtuutuksen myydä kiinteää omaisuutta ja ostotarjous on hyväksytty, mutta valtuuttaja kuolee ennen kaupantekoa. Turun yliopiston oikeustieteellinen tiedekunta katsoo, että valtakirjan haltuunsa saaneella valtuutetulla tulisi olla velvollisuus ilmoittaa joko toimintakelpoiselle valtuuttajalle tai tämän tilan jo huononnuttua holhousviranomaiselle siitä, ettei hän enää haluakaan ryhtyä tehtävään. Suomen Pankkiyhdistys ehdottaa harkittavaksi säännöstä, jonka mukaan edunvalvontavaltuutuksen saaneella valtuutetulla olisi oikeus peruuttaa valtuuttajan antamia muita valtuutuksia, jollei tätä ole valtakirjassa kielletty Valtuutetun toiminnan valvonta ja oikeustoimien luvanvaraisuus Työryhmän ehdotus Valtuutetun olisi tehtävänsä alkaessa annettava holhousviranomaiselle luettelo päämiehensä niistä varoista ja veloista, joiden osalta hänellä on kelpoisuus edustaa päämiestään. Valtuutettu olisi myös velvollinen pitämään tiliä toimenpiteistään ja antamaan holhousviranomaiselle tilin tämän sitä pyytäessä. Valtuutetulla ei sitä vastoin olisi suoraan lakiin perustuvaa velvollisuutta antaa jaksoittain tili. Päämies voisi kuitenkin tehostaa valvontaa asettamalla valtuutetulle velvollisuuden tehdä määräajoin holhousviranomaiselle tili. Päämies voisi myös mä ä- rätä, että joku tai kaikki niistä oikeustoimista, joihin edunvalvoja tarvitsee ho l- housviranomaisen luvan, ovat luvanvaraisia myös valtuutetun tekeminä. Useat lausunnonantajat katsovat, että holhousviranomaisen tulisi valvoa valtuutetun toimintaa kattavammin kuin mietinnössä on ehdotettu: Vantaan käräjäoikeus katsoo, että oikeustoimien luvanvaraisuus ja valtuutetun säännöllinen tilinantovelvollisuus tulisi säätää pääsäännöiksi, joista valtuuttaja voisi halutessaan määrätä toisin. Tällöin valtuutuksen jääminen vaille valvontaa perustuisi aina tietoiseen harkintaan. Käräjäoikeus katsoo, että myös velvollisuuden antaa päätöstili holhousviranomaiselle tulisi olla lähtökohtana. Jämsän maistraatti asettaa kyseenalaiseksi, miten valtuuttaja kykenisi itse ilmoittamaan esimerkiksi sen, miltä ajalta tili tulisi tehdä. Luvanvaraisuuden riippuvuus valtakirjassa olevista määräyksistä edellyttäisi valtuuttajalta hyvää tietämystä holhoustoimilain sisällöstä. Maistraatti katsoo, että omaisuusluettelon antamisen viranomaiselle tulisi olla ankarammin säännelty kuin nykyisin edunvalvonta-asioissa. Maistraatti toteaa vielä, että vaikuttaa oudolta, että
15 15 maistraatti voisi vapauttaa valtuutetun tilivelvollisuudesta, vaikka tilivelvollisuus perustuu valtakirjassa olevaan määräykseen. Pielisen-Karjalan maistraatti kannattaa sinänsä sitä, että viranomaisvalvonta lähtökohtaisesti on suhteellisen suppea, mutta sitä voidaan valtakirjaan otettavilla määräyksillä laajentaa. Maistraatti kuitenkin ehdottaa, että maistraatti voisi velvoittaa valtuutetun hakemaan tiettyihin oikeustoimiin maistraatin luvan, vaikka valtakirjassa ei olisikaan tätä tarkoittavaa määräystä. Vaasan maistraatti katsoo, että valtuuttajan ei tulisi voida kokonaan vapauttaa valtuutettua tilivelvollisuudesta. Sen sijaan tili voitaisiin antaa yleispiirteisenä ja melko harvoin, esimerkiksi kolmen tai viiden vuoden välein. Myös Suomen Asianajajaliitto esittää vielä harkittavaksi, voitaisiinko valtuutetulta, jolla ei ole säännöllistä tilinantovelvollisuutta, vaatia esimerkiksi vuosittain ainakin pääpiirteittäinen kertomus valtuuttajan asioiden hoitamisesta. Rovaniemen kaupungin yleinen edunvalvoja ehdottaa samoin, että valtuutetulla tulisi olla velvollisuus esittää vuosittain ainakin jonkinlainen selonteko toiminnastaan. Espoon kaupungin edunvalvontatoimisto katsoo, että holhoustoimilain säännösten luvanvaraisista oikeustoimista tulisi koskea myös valtuutettua. Edunvalvo n- tatoimisto pitää lisäksi valtuuttajan oikeusturvan kannalta ongelmallisena sitä, että valtuutetulla olisi tilinantovelvollisuus vain silloin, kun valtuuttaja on niin määrännyt. Valtuuttajan oikeusturvan kannalta olisi parasta, jos valtuutettu olisi lähtökohtaisesti tilinantovelvollinen samalla tavalla kuin edunvalvoja. Samalla kannalla on Jyväskylän kaupungin yleinen edunvalvonta. Suomen Pankkiyhdistys katsoo, että holhousviranomaisen tilivalvonta olisi tarpeen, jos valtuutus koskee taloudellisesti merkittävien asioiden hoitamista. Pankkiyhdistyksen mielestä pitäisi joko säätää tilinpito ja sen esittäminen ho l- housviranomaiselle valtuutetun velvollisuudeksi vastaavasti kuin holhoustoimilaissa tai rajata edunvalvontavaltuutuksen käyttöalaa siten, ettei se voisi koskea hyvin merkittävien taloudellisten asioiden hoitamista. Vanhustyön keskusliitto pitää riittävää valvontaa tärkeänä väärinkäytösten estämiseksi. Käräjäoikeustuomarit ry pitää ehdotettua valvontajärjestelmää riittävänä. Omaishoitajat ja Läheiset Liitto ry katsoo, että omaishoitotilanteissa on hyvä, että tilivelvollisuus on mahdollisimman yksinkertainen ja joustava. Joensuun maistraatti toteaa, että niukkojen resurssien vallitessa on vaarana, ettei tilejä pyydettäisi juuri lainkaan maistraatin omasta aloitteesta, vaan vain tilanteissa, joissa holhousviranomaisen tietoon on tullut jotakin sellaista, joka on antanut aiheen epäillä valtuutetun toiminnan luotettavuutta. Ilman ohjeistusta käytännöt eri ho l- housviranomaisissa voivat muodostua hyvin kirjaviksi. Kemin maistraatti esittää, että valtuutetun velvollisuutta tilin antamiseen koskevan 31 :n 2 momentin perusteluissa olisi syytä todeta korostetummin, että maistraatti voisi pyytää tiliä silloin, kun on epäiltävissä väärinkäytöksiä. Pelkkä omaisuuden määrä tuntuu huonolta kriteeriltä.
16 16 Vaasan maistraatti katsoo, että 31 :n 2 momentin sanamuotoa voitaisiin muuttaa muotoon, jonka mukaan holhousviranomainen voi pyytää valtuutettua antamaan tilin tehtävänsä hoitamisesta, jos siihen maistraatin mielestä on syytä. Oulun maistraatti katsoo, ettei ole välttämätöntä, että holhousviranomainen tarkastaa valtuutetun tilit. Valtuuttajan tulisi voida halutessaan määrätä, että tilit tarkastaa jokin yksityinen taho. Oulun ja Pielisen-Karjalan maistraatit puoltavat sitä, että valtuutettu velvoitetaan antamaan päätöstili maistraatin asemesta sille, jolla on oikeus omaisuuden vastaanottamiseen. Pielisen-Karjalan maistraatti kuitenkin toteaa, että sen seikan, että päätöstiliä ei voitaisi edes valtakirjaan otetulla määräyksellä määrätä annettavaksi holhousviranomaiselle, tulisi ilmetä selvemmin laista. Saman huomautuksen esittää Joensuun maistraatti Edunvalvontavaltuutuksen rekisteröinti Työryhmän ehdotus Jos edunvalvontavaltuutus koskee valtuuttajan edustamista tämän talo u- dellisissa asioissa, holhousviranomaisen olisi vahvistaessaan valtuutuksen merkittävä se holhousasioiden rekisteriin. Rekisteröintiin sovellettaisiin soveltuvin osin holhoustoimilain säännöksiä. Vantaan käräjäoikeus toteaa, että jos edunvalvontavaltuutusta ei ole vahvistettu Suomessa, valtuutuksen rekisteröinti jäisi ehdotuksen mukaan riippumaan siitä, saako holhousviranomainen tiedon valtuutuksesta. Lakiin perustuva valtuutetun ilmoitusvelvollisuus loisi pohjan sille, että holhousasioiden rekisteri kattaisi kaikki ho l- housviranomaisen valvonnan alla olevat valtuutukset. Kansaneläkelaitos esittää, että sen tulisi tehtäviensä hoitamista varten saada sähköisesti riittävän yksilöidyt tiedot edunvalvontavaltuutuksen sisällöstä ja valtuutuksessa mahdollisesti tapahtuvista muutoksista. Tietosuojavaltuutettu katsoo, että edunvalvontavaltuutuksen rekisteröinnin osalta ehdotettu sääntely ei täytä yksityiskohtaisen säätämisen vaatimusta. Muun muassa rekisterin keskeisen tietosisällön olisi ilmettävä laista. Tietosuojavaltuutettu esittää lausunnossaan ehdotuksensa rekisteröintiä koskevien säännösten täsmentämiseksi. Väestörekisterikeskus toteaa, että holhousasioiden rekisterin uudistaminen on suunnitteilla. Edunvalvontavaltuutuksen edellyttämien muutosten toteuttaminen uudistustyön yhteydessä on mahdollista tehdä vähäisin lisäkustannuksin. Sen sijaan edunva l- vontavaltuutusten kirjaamisen edellyttämien muutosten toteuttamisesta vielä nyt käytössä olevaan holhousasioiden rekisteriin aiheutuisi merkittävät kustannukset.
17 17 Väestörekisterikeskus katsoo, että tieto vahvistetusta edunvalvontavaltuutuksesta tulisi kirjata myös väestötietojärjestelmään väestötietolain (507/1993) 4 :ssä tarkoitettuna henkilön toimivaltaisuutta koskevana tietona. Väestörekisterikeskuksen käsityksen mukaan edunvalvontavaltuutuksen kirjaaminen väestötietojärjestelmään ei edellytä muutoksia ainakaan väestötietolakiin. Edunvalvontavaltuutusta koskevien tietojen tallentaminen väestötietojärjestelmään edellyttäisi sovellusmuutoksia, joiden kustannukset tulisivat olemaan joitakin kymmeniätuhansia euroja. Väestörekisterikeskus tarkastelee lausunnossaan erikseen myös rekisteröinnin toteuttamista tilanteissa, joissa rekisteriin merkittävällä henkilöllä ei ole suomalaista he n- kilötunnusta. Väestörekisterikeskus pitää tärkeänä, että tietoteknisten muutosten edellyttämä aika otetaan huomioon annettaessa asiaa koskevaa valtioneuvoston asetusta. Kemin maistraatti kiinnittää huomiota siihen, että holhousasioiden rekisterin osalta lainsäädäntö ja käytännön tilanne eivät vastaa toisiaan. Käytännössä tiedot edunva l- vojien toiminnan valvonnasta eivät ole holhousasioiden rekisterissä, vaan maistraatin asiankäsittelyjärjestelmässä, josta ei ole missään laissa säädetty. Rekisteröintiä koskevat säännökset tulisi saattaa vastaamaan tosiasiallisia olosuhteita. Alzheimer-keskusliitto ry ja Kirkkohallitus katsovat, että edunvalvontavaltuutus tulisi merkitä holhousasioiden rekisteriin silloinkin, kun sen piiriin kuuluvat vain va l- tuuttajan henkilöä koskevat asiat. Suomen Pankkiyhdistys puoltaa sitä, että valtuutus merkittäisiin holhousasioiden rekisteriin. Kolmannen on voitava luottaa rekisterissä oleviin merkintöihin. Se, että valtuutetun tekemät oikeustoimet, joiden tekemisessä valtuutettu on ylittänyt kelpoisuutensa, eivät sido valtuuttajaa, voi aiheuttaa ongelmia kolmansille. Siksi laissa pitäisi säätää, että valtio on tuottamuksesta riippumattomassa korvausvastuussa holhousasioiden rekisterissä mahdollisesti olevista virheistä Edunvalvontavaltuutus ja oikeustoimilaissa tarkoitettu valtuutus Työryhmän ehdotus Työryhmä ei ehdota muutoksia oikeustoimilain valtuutusta koskeviin säännöksiin. Sellaista sääntelyä, jonka mukaan valtuutus lakkaisi olemasta vo i- massa pelkästään sillä perusteella, että valtuuttaja tosiasiallisesti menettää kyvyn ymmärtää valtuutuksen merkityksen, ei ole katsottu perustelluksi. Alzheimer-keskusliitto ry pitää työryhmän näkemystä perusteltuna. Kemin maistraatti kyseenalaistaa mietinnössä esitetyn tulkinnan, jonka mukaan oikeustoimilain mukainen valtuutus ei lakkaa päämiehen tullessa toimintakyvyttömäksi. Maistraatti ehdottaa oikeustoimilakia muutettavaksi niin, että sen mukainen val-
18 18 tuutus lakkaa, kun valtuuttaja menettää toimintakykynsä. Samaa ehdottaa Porvoon maistraatti, joka toteaa lisäksi, että samalla olisi harkittava myös nyt tavanomaisoikeudellisena normina voimassa olevan tosiasiallisen oikeustoimikelvottomuuden aiheuttaman pätemättömyyden sääntelemistä yleislausekkeella Muita huomautuksia Vantaan käräjäoikeus esittää harkittavaksi, onko lakiehdotuksen 41 :n ensimmäisen virkkeen säännös valtuuttajan oikeudesta saada tieto holhousviranomaisen asiakirjoissa olevista häntä itseään koskevista tiedoista ylipäätään tarpeellinen. Sosiaali- ja terveysministeriö ehdottaa, että lain 42 :ään, joka koskee valtuutetun oikeutta saada jo ennen edunvalvontavaltuutuksen vahvistamista tietoja valtuuttajan mahdollisesta toimintakyvyttömyydestä, lisätään tietojenantamisvelvollisiksi myös sosiaali- ja terveydenhuollon viranomaiset. Kansaneläkelaitoksen mukaan jää epäselväksi, onko Kansaneläkelaitos lakiehdotuksen 42 :ssä tarkoitettu taho, jolta valtuutetulla on oikeus jo ennen valtuutuksen vahvistamista saada salassa pidettäviä tietoja sen selvittämiseksi, onko valtuuttaja tullut kykenemättömäksi huolehtimaan niistä asioista, joita valtuutus koskee. Tietosuojavaltuutettu ehdottaa lausunnossaan eräitä täsmennyksiä lakiehdotuksen 42 :ään, joka koskee valtuutetun oikeutta saada tietoja, sekä 43 :ään, joka koskee velvollisuutta antaa tietoja ja selvityksiä holhousviranomaiselle ja tuomioistuimelle. Ålands tingsrätt katsoo, että lakiehdotuksen 38 :n 1 momentti, jonka nojalla muun muassa edunvalvontavaltuutuksen muotoon sovellettaisiin pääsääntöisesti valtuuttajan asuinpaikkavaltion lakia, poikkeaa vakiintuneesta periaatteesta locus regit actum. Säännöksestä voi aiheutua oikeudellista epäselvyyttä. Jämsän maistraatti katsoo, että kansainvälisiä piirteitä omaavat edunvalvontavaltuutukset saattavat olla ongelmallisia erityisesti silloin, kun valtuuttaja on valinnut jonkin muun valtion kuin Suomen lain soveltamisen. Maistraatti esittää myös kys ymyksen, miten Suomen viranomainen voi saada tiedon toisessa valtiossa vahvistetusta valtuutuksesta. Hämeenlinnan hallinto-oikeus toteaa, että haettaessa muutosta hallinto-oikeudelta valittamiseen oikeutettujen piiri jää hallintolainkäyttölain 6 :n tulkinnan varaan. Hallinto-oikeus esittää harkittavaksi, olisiko valtuutetun oikeudesta valittaa omassa intressissään tarpeen säätää erikseen. Kemin maistraatti katsoo, että eri hallinnolliset prosessit edunvalvontavaltuutukseen liittyen tulisi selkeästi käydä läpi ja säännellä edunvalvontavaltuutusta koskevassa laissa. Espoon kaupungin edunvalvontatoimisto katsoo, että edunvalvonta-termin käyttäminen valtuutuksen yhteydessä voi aiheuttaa epätietoisuutta ja sekaannusta. Siksi olisi selvitettävä, voitaisiinko laissa käyttää vaikkapa termiä asiainhuolto- tai asiainhoitovaltuutus, omaisuudenhoitovaltuutus tai toimintakyvyttömyyden varalta annettava valtuutus. Lisäksi edunvalvontatoimisto toteaa, että yleisten edunvalvojien virkave l-
19 19 vollisuuksiin ei kuulu valtuutettuna toimiminen. Näin ollen niihin ei voi kuulua myöskään valtuutetun sijaisena toimiminen. Käräjäoikeustuomarit ry esittää harkittavaksi, että lakiin otettaisiin nimenomainen säännös valtuutetun kelpoisuudesta (täysi-ikäisyys ja oikeustoimikelpoisuus). Suomen Dementiahoitoyhdistys ehdottaa lain 1 :n sanamuodon yksinkertaistamista. 3.2 Holhoustoimilain tarkistaminen Yleistä Useat lausunnonantajat ilmoittavat yleisesti puoltavansa työryhmän ehdotuksia. (Sisäasiainministeriö, Rovaniemen hallinto-oikeus, Itä-Suomen lääninhallitus, Helsingin, Hämeenlinnan, Kotkan, Lapin ja Pielisen-Karjalan maistraatit, Turun yliopiston oikeustieteellinen tiedekunta, Alzheimer-keskusliitto ry, Suomen Asianajajaliitto sekä Suomen Henkikirjoittajayhdistys ry) Holhousviranomaisen toimivallan laajentaminen Työryhmän ehdotus Holhousviranomaisen toimivaltaa laajennettaisiin. Holhousviranomainen saisi laissa tarkemmin määritellyin edellytyksin toimivallan vapauttaa edunvalvojan tehtävästään sekä muuttaa edunvalvojan tehtävää ja määrätä sen lakkaamaan. Useat lausunnonantajat pitävät holhousviranomaisen toimivallan laajentamista ehdotetulla tavalla perusteltuna tai ainakin mahdollisena. (Jyväskylän, Oulun, Raaseporin, Tampereen ja Vantaan käräjäoikeudet, Hämeenlinnan ja Turun hallintooikeudet, Espoon, Helsingin, Kotkan, Oulun, Pielisen-Karjalan ja Porin maistraatit sekä Espoon kaupungin edunvalvontatoimisto) Oulun maistraatti toteaa lisäksi nimenomaisesti, että holhousviranomaisen toimivaltaa ei ole syytä laajentaa ehdotettua enempää. Joukko lausunnonantajia katsoo, että holhousviranomaisen toimivaltaa tulisi laajentaa enemmänkin kuin mietinnössä on ehdotettu: Itä-Suomen lääninhallitus sekä Joensuun ja Kotkan maistraatit katsovat, että holhousviranomaisten toimivaltaa voitaisiin laajentaa ehdotettua enemmänkin edunvalvojan vaihtamista koskevissa asioissa. Lapin maistraatti katsoo, että maistraatin osuutta edunvalvojan vapauttamisja määräämisprosessissa tulisi kehittää ehdotettua pitemmälle. Mikäli edunvalvojasta on erimielisyyttä, tuomioistuimen tulisi ratkaista vain se, määrätäänkö edunvalvojaksi yleinen edunvalvoja vai tietty yksityinen henkilö. Jos
20 20 edunvalvojaksi määrättäisiin yleinen edunvalvoja, maistraatin tehtäväksi jäisi kussakin tapauksessa määritellä, minkä yhteisön yleinen edunvalvoja kulloinkin toimii edunvalvojana. Päämiehen vaihtaessa kotikuntaa maistraattien tulisi keskenään sopia, mistä ajankohdasta lähtien entinen yleinen edunvalvoja vapautetaan tehtävästään ja mistä lähtien toinen yleinen edunvalvoja alkaa huolehtia tehtävästä. Porvoon maistraatti katsoo, että holhousviranomaisen toimivaltaa määrätä edunvalvoja ja tehdä muita edunvalvojan tehtävää koskevia päätöksiä ei tulisi sitoa edunvalvonnan tarpeessa tai edunvalvonnassa olevan henkilön omaan hakemukseen, vaan hänen suostumukseensa. Turun ja Vaasan maistraatit katsovat, että kaikki riidattomat edunvalvontaasiat tulisi siirtää maistraatin päätettäviksi. Käräjäoikeustuomarit ry esittää harkittavaksi, onko holhousviranomaisen ja tuomioistuimen rinnakkainen toimivalta ylipäätään tarpeen siltä osalta kuin on kysymys edunvalvojan vapauttamisesta tehtävästään ja edunvalvojan tehtävän määräämisestä lakkaamaan. Edunvalvojan vapauttaminen ja mahdollisesti uuden edunvalvojan määrääminen on luonteeltaan toimenpide, joka tarkoituksenmukaisimmin tapahtuisi holhousviranomaisessa. Vanhemman vapauttaminen alaikäisen edunvalvonnasta voisi kuitenkin jäädä käräjäoikeuden toimivaltaan. Kemin maistraatti katsoo, ettei edunvalvojan vapauttamista tehtävästään koskevan 16 :n muuttamiselle ole käytännön tarvetta Oikaisun hakeminen eräisiin holhousviranomaisen päätöksiin Työryhmän ehdotus Oikaisun hakeminen holhousviranomaisen päätöksiin edunvalvojan määräämistä koskevissa asioissa uudistettaisiin. Holhousviranomaisen päätökseen edunvalvojan määräämistä koskevassa asiassa ei enää saisi hakea muutosta hallinto-oikeudelta. Sen sijaan asia olisi aina mahdollista saattaa käsiteltäväksi käräjäoikeudessa. Vastaavalla tavalla ehdotetaan säänneltäväksi myös oikaisun hakeminen holhousviranomaisen päätöksiin asioissa, jotka koskevat edunvalvojan vapauttamista tehtävästään taikka edunvalvojan tehtävän muuttamista tai määräämistä lakkaamaan. Useat lausunnonantajat puoltavat työryhmän ehdotusta. (Jyväskylän käräjäoikeus, Hämeenlinnan ja Rovaniemen hallinto-oikeudet, Itä-Suomen lääninhallitus, Espoon, Joensuun, Kotkan, Lapin, Pielisen-Karjalan, Porin ja Turun maistraatit sekä Suomen Asianajajaliitto)
HOLHOUSLAINSÄÄDÄNTÖ JA TYÖTAPATURMAVAKUUTUS
OHJE 4.11.2008 1 (12) HOLHOUSLAINSÄÄDÄNTÖ JA TYÖTAPATURMAVAKUUTUS Sisältö 1. Yleistä holhoustoimesta 2 1.1 Edunvalvoja 2 1.2 Edunvalvojan kelpoisuus ja päämiehen asema 2 1.3 Edunvalvonnan keinot 2 1.3.1
Hallituksen esitys Eduskunnalle laeiksi edunvalvontavaltuutuksesta sekä holhoustoimesta annetun lain ja eräiden muiden lakien muuttamisesta ESITYKSEN PÄÄASIALLINEN SISÄLTÖ Esityksessä ehdotetaan säädettäväksi
Henkikirjoittaja Pirjo Lahti Pohjois-Suomen maistraatti
Henkikirjoittaja Pirjo Lahti Pohjois-Suomen maistraatti Edunvalvonta Sanastoa Mikä on edunvalvonnan tarkoitus? Kenelle voidaan määrätä edunvalvoja? Miten edunvalvonta-asia tulee maistraatissa vireille
SÄÄDÖSKOKOELMA. 2007 Julkaistu Helsingissä 8 päivänä kesäkuuta 2007 N:o 648 652. Laki. N:o 648. edunvalvontavaltuutuksesta
SUOMEN SÄÄDÖSKOKOELMA 2007 Julkaistu Helsingissä 8 päivänä kesäkuuta 2007 N:o 648 652 SISÄLLYS N:o Sivu 648 Laki edunvalvontavaltuutuksesta... 3167 649 Laki holhoustoimesta annetun lain muuttamisesta...
Laki. Eduskunnan päätöksen mukaisesti säädetään: 1 luku. rinnastuvin tavoin henkilökohtainen. Valtuutetun henkilö. Soveltamisala
Eduskunnan päätöksen mukaisesti säädetään: Laki edunvalvontavaltuutuksesta Annettu Helsingissä 25 päivänä toukokuuta 2007 1 luku Yleiset säännökset 1 Soveltamisala Tätä lakia sovelletaan valtuutukseen,
TYÖRYHMÄMIETINTÖ 2004:13 Edunvalvontavaltuutus Holhouslainsäädännön tarkistamistyöryhmän mietintö KUVAILULEHTI O I K E U S M I N I S T E R I Ö Julkaisun päivämäärä 15.10.2004 Tekijät (toimielimestä: toimielimen
LAKIVALIOKUNNAN MIETINTÖ 29/2006 vp. hallituksen esityksen laeiksi edunvalvontavaltuutuksesta sekä holhoustoimesta annetun
LAKIVALIOKUNNAN MIETINTÖ 29/2006 vp Hallituksen esitys laeiksi edunvalvontavaltuutuksesta sekä holhoustoimesta annetun lain ja eräiden muiden lakien muuttamisesta JOHDANTO Vireilletulo Eduskunta on 23
Täysi-ikäisten edunvalvonta 2016 Sasu Heino FINE FINE 2016 FINEn Vakuutus- ja rahoitusneuvonta. Julkaisun ovat tehneet Sasu Heino, Tuomas Korkeamäki (vakuutusasiat) ja Erik Sirén FINEn Vakuutus- ja rahoitusneuvonnasta.
KESKUSKAUPPAKAMARIN KIINTEISTÖARVIOINTILAUTAKUNNAN SÄÄNNÖT
KESKUSKAUPPAKAMARIN KIINTEISTÖARVIOINTILAUTAKUNNAN SÄÄNNÖT 31.1.2008 1 SISÄLLYSLUETTELO I Kiinteistöarviointilautakunta 2 1 Lautakunnan tehtävät 2 2 Lautakunnan jäsenet 2 3 Lautakunnan toiminta 2 4 Esteellisyys
Hallituksen esitys Eduskunnalle laeiksi edunvalvontavaltuutuksesta. muuttamisesta ESITYKSEN PÄÄASIALLINEN SISÄLTÖ
Hallituksen esitys Eduskunnalle laeiksi edunvalvontavaltuutuksesta ja holhoustoimesta annetun lain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan säädettäväksi laki edunvalvontavaltuutuksesta.
Edunvalvonta ja pankissa asiointi - Case: Janakkalan Osuuspankki
Edunvalvonta ja pankissa asiointi - Case: Janakkalan Osuuspankki Rämänen, Niina 2012 Hyvinkää Laurea-ammattikorkeakoulu Hyvinkää Edunvalvonta ja pankissa asiointi Case: Janakkalan Osuuspankki Niina Rämänen
Leena Koskinen EDUNVALVONTAVALTUUTUKSEN PÄÄPIIRTEET JA SUOSIO SEKÄ VALTUUTETUN ASEMA
Leena Koskinen EDUNVALVONTAVALTUUTUKSEN PÄÄPIIRTEET JA SUOSIO SEKÄ VALTUUTETUN ASEMA Liiketalouden koulutusohjelma Yritysjuridiikan suuntautumisvaihtoehto 2012 EDUNVALVONTAVALTUUTUKSEN PÄÄPIIRTEET JA SUOSIO
13.6.2008. Dnro 4380/4/06. Ratkaisija: Apulaisoikeusasiamies Petri Jääskeläinen. Esittelijä: Oikeusasiamiehensihteeri Mikko Sarja
13.6.2008 Dnro 4380/4/06 Ratkaisija: Apulaisoikeusasiamies Petri Jääskeläinen Esittelijä: Oikeusasiamiehensihteeri Mikko Sarja EDUNVALVOJAN TEHTÄVÄT PÄÄMIEHEN KUOLTUA 1 KANTELU Kantelija pyysi eduskunnan
Muistio 1 (6) VM/2177/00.02.07/2015
Muistio 1 (6) VM/2177/00.02.07/2015 8.3.2016 Kunta- ja aluehallinto-osasto Rakenne- ja ohjausyksikkö Lausuntoyhteenveto maistraattien päälliköiden säädöstenpurkuesityksistä saaduista lausunnoista ja VM:n